Folketing
2000-11-16

Skulle man prøve at være lidt pædagogisk her, skulle det nok være det, man tager udgangspunkt i. Men selvfølgelig er det jo et forsøg på at fremstille stigningen som så lille som overhovedet mulig og dermed jo som så betydningsløs som mulig - som også hr. Aage Frandsen forsøger at gengive det med her: Altså pr. stk. bliver det jo ikke så meget, så det betyder ikke rigtig noget. Det, vi forholder os til, er igen fantasiløsheden, der har præget forhandlingerne; at man for at finansiere de ting, man vil, ikke på noget tidspunkt i forhandlingerne, som det ser ud for os, har været inde at diskutere, om der kunne findes penge på det eksisterende budget, men alene har været inde at finde ud af, hvor der er nogle skruer, man kan skrue lidt på for at få et merprovenu i statskassen. Her finder man så 500 mio. kr. Vi har også en betænkelighed, som det har været nævnt fra flere tidligere ordføreres side, i forhold til grænsehandelsproblematikken.